
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για την γενόμενη παρακατάθεση αποζημίωσης ακι¬ 
νήτων που απαλλοτριώθηκαν αναγκαστικά για την κατασκευή 
επαρχιακής οδού Πλανών - Μεταγγιτσίου Χ.Θ. 0+00 έως Χ.Θ. 


6+557,12) . 1 

Ειδοποίηση για παρακατάθεση προσωρινής αποζημίωσης ιδιο¬ 
κτητών έκτασης που βρίσκεται στην περιοχή του Δήμου Πειραιά 
και που απαλλοτριώθηκε υπέρ και με δαπάνη του ΟΣΚ, με 
σκοπό την ανέγερση διδακτηρίου 18ου Δημ. Σχολείου Πειραιά. . 2 


Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή του Δήμου Μοσχάτου και 
που απαλλοτριώθηκε υπέρ και με δαπάνη του ΟΣΚ, με σκοπό 
την ανέγερση διδακτηρίου του 5ου Δημ. Σχολείου Μοσχάτου 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί της 
οδού Αμαλίας αρ. 18 στην πόλη της Λαμίας του Ν. Φθιώτιδας 
φερόμενου ως ιδιοκτησία Βασιλείου Καλτιμπάνη, Ουρανίας 
Καλτιμπάνη, Αικατερίνης Μηταοπούλου και καθορισμός ειδικών 

όρων και περιορισμών δόμησης. 4 

Χαρακτηρισμός ως διατηρητέου του κτιρίου που βρίσκεται επί των 
οδών Μακροπούλου και Αινιάνων στην πόλη της Λαμίας του Ν. 
Φθιώτιδας, φερόμενου ως ιδιοκτησία Αθανασίας Μίχου και κα¬ 


θορισμός ειδικών όρων και περιορισμών δόμησης . 5 

Ανάκληση της υπ’ αρ. 1487/18.6.85 απόφασης περί άραεως 
απαλλοτριώσεως στο ρυμοτομικό σχέδιο Λυγιάς στην ιδιοκτησία 
Αγγέλου Λιόντα . 6 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 73140/οικ. (1) 


Ειδοποίηση για την γενόμενη παρακατάθεση αποζημίωσης ακινήτων 
που απαλλοτριώθηκαν αναγκαστικά για την κατασκευή επαρχιακής 
οδού Πλανών - Μεταγγιτσίου (Χ.Θ. 0+000 έως Χ.Θ. 6 + 
557,12). 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

Τις δ/ξεις των άρθρων 7, 8 και 9 του Ν.Δ/τος 797/1971 «περί 
αναγκαστικών απαλλοτριώσεων» σε συνδυασμό με τις Δ/ξεις του 
Β.Δ/τος 139/1971 «περί της αρμοδιότητας των Νομαρχών προς κή- 


ρυξιν αναγκαστικών τινών απαλ/σεων», ειδοποιούμε: 

Τους έχοντες ή αξιούντες δικαιώματα κυριότητας στα ακίνητα που 
απαλλοτριώθηκαν αναγκαστικά με την Δ.3602/782/κηρ. Χαλ/κής 
11.9.1984 κοινή απόφαση των Υπουργών Οικονομικών \αι Δημ. 
Έργων για την κατασκευή τμήματος του 13 επαρχιακού δρόμου Πλα- 
νών-Μεταγγιτσίου (Χ.Θ. 0+000 έφως Χ.Θ. 6+557,12) ΦΕΚ 506/ 
Δ/1.10.84) καθώς και των τυχόν εγγεγραμμένων ενυποθηκών στα 
υπόψη ακίνητα ή κατασχέσεις δανειστών ή τρίτους διεκδικητές ότι: 

Η με την 80/1986 απόφαση του Μονομελούς Πρωτοδικείου Χαλκι¬ 
δικής καθορισθείσα προσωρινή αποζημίωση των απαλ/ντων ακινήτων 
παρακατατέθηκε στο Ταμείο Παρακαταθηκών και Δανείων Πολυγύρου 
και εκδόθηκε το 14085/14.5.87 Γραμμάτιο συστάσεως παρακατα¬ 
θήκης συνολικού ποσού 9.565.583 δρχ. 

Η παρούσα να δημοσιευθεί στην Εφημερίδα της Κυβερνήσεως. 
Πολύγυρος, 10 Ιουνίου 1987 
Ο Νομάρχης 
ΓΙΩΡΓΟΣ ΚΙΡΚΟΣ 

- ♦- 

Αριθ. 52633/11351 (2) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή του Δήμου Πειραιά και που 
απαλλοτριώθηκε υπέρ και με δαπάνη του ΟΣΚ, με σκοπό την ανέ¬ 
γερση διδακτηρίου 18ου Δημ. Σχολείου Πειραιά. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 29/17/22.1.86 
(ΦΕΚ 146/5.3.85 Δ/) κοινή απόφαση των Υπουργών Παιδείας- 
Θρησκευμάτων και Οικονομικών, για την κήρυξη αναγκαστικής απαλ¬ 
λοτρίωσης, υπέρ και με δαπάνη του Ο.Σ.Κ., έκτασης εμβαδού 1.620 
μ2 (και σύμφωνα με το οριστικό διάγραμμα του κτηματογράφου 1639 
μ2), που βρίσκεται στην περιοχή του Δήμου Πειραιά και μεταξύ των 
δρόμων Θηβών-Βουρβούλη και Φαλήρου και προορίζεται για την ανέ¬ 
γερση διδακτηρίου του 18ου Δημ. Σχολείου Πειραιά κατέθεσε στο Τα¬ 
μείο Παρακαταθηκών και Δανείων υπέρ των δικαιούχων ιδιοκτητών 
την προσωρινή αποζημίωση που καθορίστηκε σύμφωνα με την από 4/ 
1987 Απόφαση του Μονομελούς Πρωτοδικείου Πειραιά και εκδόθηκε 
το 859510/29.5.87 γραμμάτιο σύστασης παρακαταθήκης για ποσό 
51.160.020 δρχ. 

Αθήνα, 10 Ιουνίου 1987 
Ο Δ/ντής Συντονιστής 
ΓΙΩΡΓΟΣ ΠΑΤΣ1ΛΙΝΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 54390/11352 (3) 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή του Δήμου Μοσχάτου και που 
απαλλοτριώθηκε υπέρ και με δαπάνη του ΟΣΚ, με σκοπό την ανέ¬ 
γερση διδακτηρίου του 5ου Δημ. Σχολείου Μοσχάτου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημ. Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί 
της οδού Φαβιέρου 30, ειδοποιεί ότισύμφωνα με την Π. 7024/ 
2614/2.12.85 (ΦΕΚ 795 Δ/31.12.85) κοινή απόφαση των 
Υπουργών Παιδείας-Θρησκευμάτων και Οικονομικών, για την κή¬ 
ρυξη αναγκαστικής απαλλοτρίωσης, υπέρ και με δαπάνη του 
Ο.Σ.Κ., έκτασης εμβαδού 2.850 μ2 (και σύμφωνα με το οριστικό 
διάγραμμα του κτηματογράφου 3.050,65 μ2), που βρίσκεται στην 
περιοχή του Δήμου Μοσχάτου και μεταξύ των δρόμων Πλάτωνος 
και Χειμάρρας και προορίζεται για την ανέγερση διδακτηρίου του 
5ου Δημ. Σχολείου Μοσχάτου κατέθεσε στο Ταμείο Παρακατα¬ 
θηκών και Δανείων υπέρ των δικαιούχων ιδιοκτητών την οριστική 
αποζημίωση που καθορίσθηκε σύμφωνα με την 254/86 Απόφαση 
του Μονομελούς Πρωτοδικείου Αθηνών και την 82/1987 Απόφαση 
του Εφετείου Αθηνών και εκδόθηκε το 860112/2.6.87 γραμμάτιο 
σύστασης παρακαταθήκης για ποσό 10.249.832 δρχ. 

Αθήναι .10 Ιουνίου 1987 
Ο Δ/ντής Συντονιστής 

ΓΙΩΡΓΟΣ ΠΑΤΣΙΛΙΝΑΚΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ. 40405/2724 (4) 

Χαρακτηρισμός ως διατηρητέου του κτιρίου που βρίσκεται επί της οδού 
Αμαλίας αρ. 18 στην πόλη της Λαμίας του Ν. Φθιώτιδας φερόμε- 
νους ως ιδιοκτησία Βασιλείου Καλτιμπάνη, Ουρανίας Καλτιμπάνη, 
Αικατερίνης Μητσοπούλου και καθορισμός ειδικών όρων και περιο¬ 
ρισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικότερα τα 
άρθρα 3 και 4 (παρ. 2). 


2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και Πε¬ 
ριβάλλοντος (ΦΕΚ 767/Β) και ειδικότερα το άρθρο 5, όπως τροποποι¬ 
ήθηκε με την υπ’ αριθ. 28112/356/17.4.1985 όμοια απόφαση (ΦΕΚ 
205/Β/85). 

3. Την από 2.4.1987 αιτιολογική έκθεση και την από 25.5.87 εισή¬ 
γηση της Δ/νσης Παραδοσιακών Οικισμών και Περιβάλλοντος (Γ7). 

4. Την από 20.5.1987 απάντηση των Βασιλείου Καλτιμπάνη, Ου¬ 
ρανίας Καλτιμπάνη, Αικατερίνης Μητσοπούλου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Αμαλίας αρ. 18 στην πόλη της Λαμίας του Ν. Φθιώτιδας, φερό- 
μενο ως ιδιοκτησία Βασιλείου Καλτιμπάνη, Ουρανίας Καλτιμπάνη, Αι¬ 
κατερίνης Μητσοπούλου, όπως φαίνεται σημειωμένο στο σχετικό πρω¬ 
τότυπο τοπογραφικό διάγραμμα σε κλίμακα 1:2000 που θεωρήθηκε 
από τον Προϊστάμενο της Δ/νσης Πολεοδομικών Εφαρμογών με την 
υπ’ αρ. 40405/1987 πράξη του και που συνοπτικό του αντίτυπο δημο¬ 
σιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των ίπιμέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου, εφόσον 
δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για 
τυχόν χρήση του κτιρίου. 

5. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου, καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύςτης παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 11 Ιουνίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 










ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 








ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑριΟ. ΟΙΚ. 40408/2727 (5) 

Χαρακτηρισμός ως διατηρητέου του κτιρίου που βρίσκεται επί των 
οδών Μακροποϋλου και Αινιάνων στην πόλη της Λαμίας του Ν. Φθι¬ 
ώτιδας, φερόμενου ως ιδιοκτησία Αθανασίας Μίχου και καθορισμός 
ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικότερα τα 
άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως & Χωροταξίας, Οικισμού και Πε¬ 
ριβάλλοντος (ΦΕΚ 767/Β) και ειδικότερα το άρθρο 5, όπως τροποποι¬ 
ήθηκε με την υπ’ αριθ. 28112/356/17.4.1985 όμοια απόφαση (ΦΕΚ 
205/Β/85). 

3. Την από 31.3.1987 αιτιολογική έκθεση και την από 25.5.87 ει¬ 
σήγηση της Δ/νσης Παραδοσιακών Οικισμών και Περιβάλλοντος (Γ7). 

4. Την από 29.4.1987 απάντηση της Αθανασίας Μίχου. 

1. Χαρακτηρίζεται ως διατηρητέο το κτίριο που βρίσκεται επί των 
οδών Μακροποϋλου και Αινιάνων στην πόλη της Λαμίας του Ν. Φθιώ¬ 
τιδας, φερόμενο ως ιδιοκτησία Αθανασίας Μίχου, όπως φαίνεται σημει¬ 
ωμένο στο σχετικό πρωτότυπο τοπογραφικό διάγραμμα σε κλίμακα 
1:2000 που Θεωρήθηκε από τον Προϊστάμενο της Δ/νσης Πολεοδο- 
μικών Εφαρμογών με την υπ’ αρ. 40408/1987 πράξη του και που συ¬ 
νοπτικό του αντίτυπο δημοσιεύεται με την παρούσα απόφαση γιατί πρό¬ 
κειται για αξιόλογο ικτίριο και αποτελεί αναπόσπαστο τμήμα του 
πολεοδομικού ιστού της περιοχής. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 


διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέτου κτιρίου, εφόσον 
δεν αλλοιώνεται ο αρχιτεκτονικός χαρακτήρας του. 

4. Αίτηση για ανέγερση νέου κτιρίου στο οικόπεδο του διατηρητέου 
κτιρίου ή για προσθήκη στο διατηρητέο κτίριο αποστέλλεται από την 
Πολεοδομική Υπηρεσία στην αρμόδια Υπηρεσία του Υπουργείου Περι¬ 
βάλλοντος Χωροταξίας και Δημοσίων Έργων με γνώμη της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ) για ειδική ρύθμιση 
σύμφωνα με τις διατάξεις του άρθρου 4 παρ. 2 του Ν. 1577/85 περί 
Γενικού Οικοδομικού Κανονισμού, εφόσον δεν παραβλάπτεται το διατη¬ 
ρητέο κτίριο και ο χώρος που το περιβάλλει. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για 
τυχόν χρήση του κτιρίου. 

6. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, καθώς και για την τοποθέτηση επιγραφών απαιτείται 
η έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 11 Ιουνίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3630 (6) 

Ανάκληση της υπ’ αρ. 1487/18.6.85 απόφασης περί άρσεως απαλλο- 

τριώσεως στο ρυμοτομικό σχέδιο Λυγιάς στην ιδιοκτησία Αγγέλου 

Λιόντα. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Π.Δ. 183/86 «περί εγκρίσεως Τροποποιήαεως 
σχεδίων πόλεων και καθορισμού όρων και περιορισμών δόμησης από 
τους Νομάρχες» ΦΕΚ 70Α/5.6.86. 

2. Τις διατάξεις του Ν.Δ/τος «περί σχεδίων πόλεων» της 17.7.1923. 

3. Την υπ’ αρ. 1487/18.6.85 απόφασή μας «περί άρσεως απαλλο- 
τριώσεως στο ρυμοτομικό σχέδιο Λυγιάς στην ιδιοκτησία Αγγέλου 
Λιόντα» ΦΕΚ 475 (24.9,85). 

4. Την υπ’ αρ. 7307/6.10.86 εισήγηση του τμήματος πολεοδ. και 
πολεοδ. εφαρμογών Κόρινθου. 

5. Την υπ’ αρ. 15/26.11.86 γνωμοδότηση του ΣΤΧΟΠ. 

6. Το υπ’ αρ. 15204/516/18.3.87 έγγραφο της Δ/νσης Καν/κων 
ρυθμίσεων του Τ.ΠΕ.ΧΩ.Δ.Ε. 

Επειδή 


Η υπ’ αρ. 3719/1982 απόφ. Σ.τ.Ε ακυρώνει την σιωπηρά άρνηση 
της Διοικήσεως όπως άρη την δια του από 7/29.2.28 ρυμ. διατ/τος 
επιβληθείσα απαλλοτρίωση και αναπέμπει την υπόθεση στην Διοίκηση, 
όπως δια τροποποιήσεως του ρυμ. σχεδίου αρθή η δια του από 7/ 
29.2.28 διατ/τος επιβληθείσα απαλλοτρίωση σε ότι αφορά το ακίνητο 
του Α. Λιόντα, αποφασίζουμε: 

1. Ανακαλούμε την υπ’ αρ. 1487/18.6.85 απόφαση Νομάρχη «περί 
άρσεως απαλλοτριώσεως στο ρυμοτομικό σχέδιο Λυγιάς στην ιδιο¬ 
κτησία Αγγέλου Λιόντα» (ΦΕΚ 475/Δ/87) και ισχύει το από 7/ 
29.2.1928 Π. Δ/γμα (φΑ' 25) μέχρι την τροποποίηση αυτού σύμ¬ 
φωνα με την υπ’ αρ. 3719/1982 αποφ. Σ.τ.Ε. 

2. Η ισχύς της άρχεται από της δημοσιεύσεως στην Εφημερίδα της 
Κυβερνήσεως. 


Η απόφαση αυτή να δημοσιευθεί στην- Εφημερίδα της Κυβερνή¬ 
σεως. 


Κόρινθος, 5 Ιουνίου 1987 


Ο Νομάρχης 

ΑΝ. ΣΤΑΤΡΟΠΟΤΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




